stanford-oval/wikipedia huggingface dataset:
Roll with Me

| Roll With Me Natasha Bedingfield |
| --- | --- | --- |

Studioalbumin tiedot
 Julkaistu: 30. elokuuta 2019
 Tuottaja(t): Linda Perry, TROY NōKA
 Tyylilaji: pop, Reggae, R&B
 Kesto: 65.34
 Levy-yhtiö: We Are Hear
Natasha Bedingfieldin muut julkaisut
| Strip Me 2010 | Roll With Me 2019 |   |
Singlet albumilta Roll with Me
 ”Roller Skate” Julkaistu: 19. kesäkuuta 2019  ”Kick It” Julkaistu: 2. elokuuta 2019
Roll with Me on Natasha Bedingfieldin neljäs studioalbumi, joka julkaistiin 30. elokuuta 2019.
Kappaleet

"Kick It" – 4.03
"Roller Skate" – 3.31
"Everybody Come Together" – 3.05 (feat. Angel Haze)
"Hey Papa" – 3.36
"King of the World" – 3.39
"It Could Be Love" – 3.41
"Where We Going Now" – 4.41
"Can't Look Away" – 2.43
"Can't Let Go" – 3.18
"No Man I See" – 3.27
"Sweet Nothing" – 3.13
"I Feel You" – 4.36
"Wishful Thinking" – 3.14
"Real Love" – 3.08
Rolls-Royce Phantom I

| Rolls-Royce Phantom I |
| --- | --- |
 1927 Phantom
Valmistustiedot
Valmistusmaa:   Yhdistynyt kuningaskunta
Valmistaja:  Rolls-Royce Ltd.
Valmistusvuodet:  1925–1931
Korimalli:  4-ovinen sedan
Luokka:  Luksusauto
Edeltäjä:  Silver Ghost
Seuraaja:  Phantom II
Tekniset tiedot
Moottori:  Rivi-6
Iskutilavuus:  7 668 cm³
Rolls-Royce Phantom I suunniteltiin korvaamaan Rolls-Royce-yhtiön alkuperäinen Silver Ghost. Auto julkistettiin 1925 nimellä New Phantom, jossa oli suurempi moottori edeltäjäänsä Silver Ghostiin verrattuna. Moottorityyppi vaihtui myös sivuventtiilimoottorista OHV-moottoriin. Phantomeita tuotettiin Derbyssä, Englannissa, sekä Springfieldissä Yhdysvaltojen Massachusettsin osavaltiossa. Amerikkalaisten ja brittiläisten Phantomien välillä oli useita eroja. Alkuperäisen Phantomin korvasi 1929 Phantom II, jolloin alkuperäisen Phantomin nimen perään lisättiin roomalainen numero I.
Rakenne > Voimansiirto

Phantomin merkittävimpiä parannuksia Silver Ghostiin oli siirtyminen uuteen suoraan kuusisylinteriseen OHV-rivimoottoriin.
Rivimoottorin männänhalkaisija oli 4¼ tuumaa (107.9 mm) ja iskunpituus 5½ tuumaa (139.7 mm) iskutilavuuden ollessa 7,7 litraa. Moottorin männät vaihdettiin rautaisista alumiinisiin 1928, mutta tästä seurasi korroosio-ongelmia.
Rakenne > Kori

Phantomissa käytettiin hyvin samanlaista koria kuin sitä edeltäneessä Silver Ghostissa. Autossa käytettiin lehtijousia.
Isossa-Britanniassa valmistetuissa oli alusta alkaen lisenssillä valmistetut Hispano-Suizan suunnittelemat servoavusteiset nelipyöräjarrut. Varhaisissa Yhdysvalloissa valmistetuissa Phantomeista puuttui etujarrut.
Nimi

Phantom I esiteltiin 1925 Rolls-Roycen toisena 40/50 hp-mallina. Phantom sai alkuun nimen ”New Phantom” ja edellinen 40/50 hp-malli nimettiin uudelleen ”Silver Ghostiksi”, jotta eri mallien erottaminen olisi helpompaa. Kun New Phantom korvattiin uudella Phantom II mallilla, sen nimi vaihdettiin Phantom I:ksi.
Valmistusmäärät

Phantom I (UK): 2269
Phantom I (US): 1240
Kirjallisuutta

Baldwin, N.: A-Z of Cars of the 1920s.  Devon, UK:  Bay View Books, 1994.  ISBN 1-870979-53-2.
Brooks, Philip C.: Sir Henry's Final Masterpiece Or How Glenn Ford Pushed a Button and Won the War. The International Club for Rolls-Royce & Bentley Owners Desk Diary 2009, 2009, s. 34–41.  Tampa, FL USA:  Faircount. Artikkelin verkkoversio. Viitattu 31.3.2012.
Posthumus, Cyril: The Story of Veteran & Vintage Cars.  Feltham, Middlesex, UK:  Hamlyn, 1977.  ISBN 0-600-39155-8.
Vance, Bill: Motoring Memories: Hispano-Suiza Autos.ca.  12.3.2001. Canadian Driver Communications. Arkistoitu 7.7.2012. ”Rolls-Royce later adopted this system under licence from Hispano and used it for many years.” Viitattu 17.10.2011.
Wood, Jonathan: The Rolls-Royce.  198  Shire Album Series. 2nd painos Princes Risborough, Buckinghamshire, UK:  Shire Publications, 2003.  ISBN 978-0-7478-0577-9.  Teoksen verkkoversio (viitattu 29.3.2012).
Vuoden 1927 Phantom tourer
Vuoden 1929 Phantom
Käännös suomeksi
Ricochet

| Ricochet |
| --- | --- |
Kehittäjä:  Valve Corporation
Julkaisija:  Valve Corporation
Jakelija:  Steam
Pelimoottori:  GoldSrc
Julkaistu:  NA 1. marraskuuta 2000
Lajityyppi:  toimintapeli
Pelimuoto:  moninpeli
Alusta:  Linux, OS X, Windows
Jakelumuoto:  CD, Steam-lataus
Lisää peliartikkeleitaVideopelien teemasivulla
Infobox OK  : 
Ricochet on Valve Corporationin kehittämä ja julkaisema toimintapeli. Peli on julkaistu vuonna 2000 Windowsille ja vuonna 2013 Linuxille ja OS X:lle.
Ricochet 2:n kehitys on Valven mukaan alkanut.
Kehitys

Peli on kehitetty modina Half-Life-pelille. Peli oli yksi ensimmäisistä peleistä Steam-palvelussa.
Pelaaminen

Pelissä hypitään pyöreillä alustoilla, joiden reunoissa on joissain kohdin nuolen mutotoiset rampit, joiden kautta siirrytään alustalta toiselle. Pelin tarkoituksena on osua vastapelaajaan suoraan eteenpäin lentävällä kiekolla, joita pelaajalla on alun perin kolme. Lennätetty kiekko tulee muutaman sekunnin jälkeen pian takaisin pelaajalle. Oikealla hiiren näppäimellä voi ampua erikoisvahvan kiekon, joka käyttää kaikki kolme kiekkoa ja kykenee osuessaan katkaisemaan vastustajan kaulan, kun taas normaalit vain tönäisevät. Kentän jostain kohdasta ilmasta löytyy yleensä piste, johon ilmaantuu välillä erikoistaitoja. Yleensä erikoistaito kestää kolmen kiekon ajan. Erikoistaitoja voi myös yhdistellä esimerkiksi niin, että nopeat kiekot jakautuvat kolmeksi ja ne ovat erikoisvahvoja. Kentästä löytyy myös keltaisia seiniä, joiden kautta voi kimmottaa kiekkoja.
Aiheesta muualla

Ricochet MobyGamesissa (englanniksi)
Valve Corporationin kehittämät videopelit
| --- | --- |
Half-Life:   Half-Life Opposing Force  Blue Shift  Decay  Half-Life 2 Episode One  Episode Two  Deathmatch  Lost Coast  Half-Life: Alyx 
Counter-Strike:   Counter-Strike  Counter-Strike: Condition Zero Deleted Scenes  Counter-Strike: Source  Counter-Strike: Global Offensive  Counter-Strike 2 
Day of Defeat:   Day of Defeat  Day of Defeat: Source 
Team Fortress:   Team Fortress Classic  Team Fortress 2 
Left 4 Dead:   Left 4 Dead  Left 4 Dead 2 
Portal:   Portal  Portal 2 Sixense Perceptual Pack 
Muut:   Deathmatch Classic  Ricochet  The Orange Box  Dota 2
Rocky Linux

| Rocky Linux |
| --- | --- |

 Rocky Linux 9 ja GNOME 40 -työpöytäympäristö.
Kehittäjä:  Rocky Enterprise Software Foundation
Tuoteperhe:  Linux
Toiminnallinen tila:  Aktiivinen
Julkaistu:  21. kesäkuuta 2021
Viimeisin vakaa versio:  8.5 (Green Obsidian) (15. marraskuuta 2021)
Tuetut kielet:  Monikielinen
Ytimen tyyppi:  Monoliittinen
Ydin:  Linux
Suoritintuki:  ARM64, x86-64
Lähdekoodimalli:  avoin lähdekoodi
Lisenssi:  GPL ja muita lisenssejä
Aiheesta muualla
rockylinux.org
Infobox OKNimi-testi OK: 
Rocky Linux on Linux-pohjainen käyttöjärjestelmä eli jakelupaketti, pitkällä 10 vuoden tukiajalla. Se perustuu Fedora Linuxiin ja Red Hat Enterprise Linuxiin.
Rocky Linuxia hallinnoi ja kehittää voittoa tavoittelematon Rocky Enterprise Software Foundation.
Julkaisut

| Versio | Versio | Julkaistu | Tuen päättyminen | Huomioita |
| --- | --- | --- | --- | --- |
| Vanhempi versio, yhä tuettu:  8.4 | Green Obsidian |  |  |  |
| Vanhempi versio, yhä tuettu:  8.5 | Green Obsidian | 2021-06-2121. kesäkuuta 2021 | 2029-05-3131. toukokuuta 2029 |  |
| Nykyinen versio:  9 |  | 2022-07-1414. heinäkuuta 2022 | 2032-05-3131. toukokuuta 2032 |  |
Seloste:Vanha versioVanhempi versio, yhä tuettuViimeisin versioViimeisin testiversio tulevasta julkaisustaTuleva versio:
Historia

8. joulukuuta 2020, Red Hat ilmoitti lopettavansa CentOS:n kehittämisen, joka on ollut tuotantovalmis Red Hat Enterprise Linuxin loppupään koontiversio, ja kertoi käyttöjärjestelmän tilalle tulevan uudemman ylävirran kehitysversion nimeltään "CentOS Stream". Vastauksena tähän CentOSn alkuperäinen perustaja, Gregory Kurtzer, ilmoitti kommettissaan CentOSn verkkosivustolla aloittavansa uuden projektin saavuttaakseen CentOSn alkuperäiset tavoitteet. Sen nimi valittiin kunnianosoituksena CentOSn varhaiselle perustajajäsenelle Rocky McGaughille. Joulukuun 12. päivään mennessä Rocky Linuxin koodivarastosta oli tullut GitHubin trendaavin koodivarasto.
20. joulukuuta 2020, Rocky Linux ilmoitti, että tavoite ensimmäiselle julkaisulle oli maalis-toukokuussa 2021. 20. tammikuuta 2021, ilmoitettiin, että testipakettivarasto asetetaan yleisön saataville helmikuun loppuun mennessä ja että julkaisuehdokas oli tavoite julkaista maalikuun lopussa. Aikataulua kuitenkin lykättiin hieman ja 30. huhtikuuta 2021 ensimmäinen julkaisuehdokas julkaistiin virallisesti. Toinen julkaisuehdokas, viimeinen ennen version 8.4 vakaata julkaisua, julkaistiin 4. kesäkuuta 2021. 21. keskäkuuta 2021, julkaistiin vakaa julkaisu Rocky Linux 8.4 koodinimellä "Green Obsidian".
Aiheesta muualla

Rocky Linuxin verkkosivusto
Rocky Linuxin dokumentaatio
Rocky Linuxin foorumi[vanhentunut linkki]
Rodzina 800 plus

Pääministeri Beata Szydło lehdistötilaisuudessa, joka järjestettiin, kun hallitus esitteli Rodzina 500 plus -ohjelmaa ajavan lakiehdotuksen Sejmille.
Rodzina 800 plus eli Rodzina 800+ (rodzina = suom. perhe) on Puolassa 1. huhtikuuta 2016 lähtien toteutettu valtion yhteiskuntapoliittinen ohjelma, joka tukee perheitä lasten kasvatuksessa kuukausittaisella jokaisesta lapsesta maksettavalla 800 złotyn lapsilisällä (1. tammikuuta 2024 asti nimi Rodzina 500 plus ja tuen suuruus 500 zł). Laki ja oikeus -puolue (PiS) ilmoitti ohjelman perustamisaikeesta vuonna 2015, ja sen pani toimeen Beata Szydłon hallitus puolueen voitettua vuoden 2015 parlamenttivaalit.
Käyttöönotto

Ensimmäisenä ehdotuksen yleisen lapsilisän käyttöönotosta Puolassa esittivät eräät vasemmistolaiset toimittajat vuonna 2009.
Vuonna 2011 taloustieteilijä Julian Marian Auleytner esitti hahmotelman 100 euron (noin 400 złotyn) suuruisesta lapsilisästä yhdessä Polska Jest Najważniejsza -puolueen kanssa. Idea kuitenkin kaatui PJN:n hajottua.
Vuonna 2014 PiS sisällytti projektin poliittiseen ohjelmaansa, jossa luvattiin jokakuukautinen 500 złotyn suuruinen perhelisä perheen toisesta ja sitä seuraavista lapsista (tuolloin noin 120 euroa). Marraskuussa 2017 PiS:n puheenjohtaja Jarosław Kaczyński sanoi TVP Infon haastattelussa, että 500 plus -ohjelman idean isä on todennäköisesti taloustieteilijä Krzysztof Rybiński, joka oli ehdottanut kuukausittaista 1 000 złotyn lisää jokaisesta lapsesta. Ennen lokakuun 2015 parlamenttivaaleja pääministeriehdokkaaksi asetettu Beata Szydło ilmoitti, että mikäli PiS voittaa vaalit, hänen hallituksensa toteuttaa ohjelmansa perheiden tukemiseksi tuolla 500 złotyn suuruisella tuella.
Puolan Sejm hyväksyi 11. helmikuuta 2016 asetuksen valtionavusta lasten kasvatukseen. Siinä säädettiin 500 złotyn valtionavustuksesta toisesta ja jokaisesta sitä seuraavasta lapsesta kaikille perheille tulotasosta riippumatta ja jokaisesta lapsesta perheille, joiden kuukausittainen tulotaso henkilöä kohden alittaa 800 zł. Ensimmäiset avustukset maksettiin huhtikuussa 2016. Ohjelman alkuvuosina Szydło sanoi ohjelman tarkoituksen olevan ensisijaisesti kannustaa puolalaisia lisääntymään enemmän. Kuitenkin lokakuussa 2020, kun 2016 ohjelman toteuttamisen yhteydessä laadittu syntyvyysennuste vuodelle 2019 oli osoittautunut 5 400 lasta liian suureksi, hallitus myönsi, ettei ohjelma lisää syntyvyyttä, kiistäen, että sen olisi ollut koskaan tarkoituskaan.
23. helmikuuta 2019 PiS:n puheenjohtaja Jarosław Kaczyński ilmoitti puolueen ohjelmakokouksessa ohjelman laajentamisesta koskemaan kaikkien perheiden ensimmäisiä lapsia tulotasosta riippumatta. Huhtikuun 16. päivä 2019 Mateusz Morawieckin hallitus esitteli Sejmille projektin ohjelmaa laajentavasta asetuksesta. 25. huhtikuuta 2019 Puolan VIII:n kauden Sejm hyväksyi asetuksen muutoksista asetukseen valtionavustuksesta lasten kasvatuksesta muutamien muiden asetusten ohella. Asetus astui voimaan 1. heinäkuuta 2019, jolloin myös ensimmäiset uudet avustukset jaettiin.
7. heinäkuuta 2023 Sejm hyväksyi äänin 406–45 lainmuutoksen, joka nostaa tuen tammikuun 1. päivästä 2024 alkaen 800 złotyyn. Presidentti Andrzej Duda allekirjoitti lain 7. elokuuta 2023.
Toteutus

Ohjelman puitteissa avustusta voivat hakea alle 18-vuotiaan lapsen vanhemmat, lailliset huoltajat, tosiasialliset huoltajat, sijaisvanhemmat ja lastenkotien sekä muiden lastensuojelulaitosten johtajat. Avustus on 800 zł lasta kohden ja se ei ole veronalainen.
Puolan työ- ja sosiaaliministeriön ilmoittamien tietojen mukaan ohjelman kulut ylittivät vuonna 2016 17 miljardia złotya ja se käsitti 3,8 miljoonaa lasta (2,8 miljoonaa perhettä). Ministeri Elżbieta Rafalskan mukaan suurin osa avustusta saaneista perheistä oli kaksilapsisia (62 % perheistä, noin 1,5 miljoonaa perhettä). Yli kolmasosa avustusta saaneista perheistä asui maalaiskunnissa (33,5 %) ja joka neljäs kaupungin sisältävissä maalaiskunnissa (24,6 %).
Vuoden 2017 budjetista ohjelman toteutukseen varattiin noin 23 mrd. zł.
Vuoden 2018 tietojen mukaan vuosina 2016–2017 ohjelmasta hyötyi noin 3,7 miljoonaa lasta noin 2,4 miljoonasta perheestä. Eniten tuensaajia oli Masoviassa ja vähiten Opolen voivodikunnassa. Tällä aikavälillä ohjelma maksoi 42,6 milj. zł. Itsenäinen tutkimuslaitos Instytut Badań Strukturalnych arvioi, että ohjelman seurauksena noin 103 000 naista oli jättänyt työnsä, joista suurin osa matalasti kouluttautuneita pienten kaupunkien asukkaita.
Vuonna 2020 Rodzina 500 plus -ohjelmaan käytettiin Puolan tilastokeskuksen mukaan noin 40,0 mrd. zł ja vuonna 2021 noin 39,9 mrd. zł.
Ohjelman mainostuskampanja
Käännös suomeksi
Vidselin lentokenttä ja testialue

| Vidsel |
| --- | --- |
 Tšekkiläinen JAS Gripen C juuri ennen AIM 9-ohjuksen laukaisua Videlin testialueella huhtikuussa 2012.
IATA-koodi:  -
ICAO-koodi:  ESPE
Koordinaatit:  65°52′31″N, 20°09′00″E
Tyyppi:  Sotilaslentoasema
Ylläpitäjä:  Ruotsin puolustusvoimat
Valmistumisvuosi:  1958
Vidselin lentokenttä ja testialue on Ruotsin puolustusmateriaalihallinnon (FMV) käytössä. Alue sijaitsee Ruotsin Lapissa ja se on vartioitu. Alueen pinta-ala on 1650 km2 ja siellä on matala vuoristoalue. Alueella testataan hävittäjälentokoneita, ilma-, maa- ja meritorjuntaohjuksia sekä miehittämättömiä ilma-aluksia (UAV). Aluetta on käytetty 60 vuoden ajan testaustoimintaan.
Ruotsin Yhdysvaltojen kanssa solmimassa DCA-sopimuksessa on sovittu, että Ruotsi luovuttaa tarvittaessa Vidselin lentokentän ja testialueen Yhdysvaltojen käyttöön.
Rocky Mountain Institute

Rocky Mountain Institute (RMI) on voittoa tuottamaton yhdysvaltalainen tutkimus- ja konsulttiyritys, omien sanojensa mukaan puolueeton "think and do tank". Se perustettiin vuonna 1982 "vaalimaan voimavarojen tehokasta ja kestävää käyttöä". Sen perustajia on Amory Lovins.
Rakennus

RMI:n päämaja toimii Amory Lovinsin kotina. Se on 372 neliömetrin suuruinen hiekkakivipintainen rakennus, joka sijaitsee 2 164 metriä merenpinnan yläpuolella.
RMI:n rakennus pystytettiin läntiseen Coloradoon. Snowmass valittiin paikaksi, koska ympäristö oli kaunis ja puhdas mutta infrastruktuuri tehokas; koska kohdeyleisö asui siellä tai halusi tulla sinne, eikä heidän luokseen siis tarvinnut matkustaa; ja koska paikka houkutteli lahjakasta työväkeä.
Rakennus tehtiin näytteeksi energiatehokkuudesta. Energiankäytön suunnittelusta vastasi Lovins itse.
Rakennuksessa ei ole lämmitys- tai ilmastointijärjestelmää ja kuitenkin se on mukava –44 celsiusasteesta +32 °C asti. Seinissä on tavalliseen nähden kaksinkertainen eristys; ovet puolestaan ovat 4–6-kertaiset verrattuna vaadittuun. Talossa on R19-ikkunat, jotka näyttävät kaksoislasilta, maksavat vähemmän kuin kolminkertainen lasi, mutta eristävät kuin 19-kertainen. Kodinkoneet ovat energiatehokkaita: esimerkiksi jääkaappi kuluttaa vain 8% tavallisen jääkaapin käyttämästä sähköstä.
Säästötoimenpiteet maksoivat itsensä takaisin kymmenessä kuukaudessa vuoden 1983 tekniikalla. Rakennus on sähkön suhteen lähes omavarainen. Sähkölasku olisi keskimäärin 5 dollaria kuussa, mutta aurinkopaneelit tuottavat 5–6 kertaa sen verran. Aurinkoisina kuukausina talo tuottaa rahaa myymällä ylimääräisen virran sähköverkkoon.
Rakennus käyttää vain prosentin normaalisti kuluvasta lämmitysenergiasta, 1/10 sähköstä ja ½ vedestä. Aurinkoenergia tuottaa 99 prosenttia tilan ja veden lämmityksestä. Kaikkein kylmimpinäkin päivinä rakennuksen lämmönlähteeksi riittää kaksi pientä puuhellaa. Lovins sanoo: "Useimpina iltoina taloa lämmittää 50-wattinen koira. Kylmimpinä öinä säädämme sen 100-wattiseksi palloa heittämällä."
Koiran ovi on viimanpitävä.
Rakennus on suunnattu etelään ja katettu seitsemää eri tyyppiä edustavilla aurinkokennoilla. Sen kivinen rakenne imee ja luovuttaa lämpöä. Lämpö varastoidaan kuukausien ajaksi.
Lovinsin asuntoon kuuluu auringon voimalla lämpenevä kylpyamme.
Rakennuksessa on lämpöä keräävä kasvihuone.
Kasvihuoneessa on kalalampi ja vesiputous. Se on trooppinen puutarha, jossa kasvaa banaaneja ja papaijoja. RMI:n päämajassa saadaan säännöllisesti banaanisatoja pelkän auringonvalon voimalla, vaikka lämpötila ulkona laskee toisinaan –44 °C tienoille, halla voi tulla vuoden jokaisena päivänä ja talvella aurinko saattaa olla pilvessä 39 päivää yhteen menoon. Banaanisatoja voidaan korjata jopa talvipäivänseisauksen aikaan.
Toiminta

Lovinsin mukaan laitoksessa havaittiin, että kehittyneen teknologian, markkinavoimien luovan käytön, aikidon periaatteella toimivan politiikan ja yhteisön toiminnan organisoinnin yhdistäminen ratkaisi useita ongelmia samalla kerralla synnyttämättä uusia ongelmia ja suojeli usein ympäristöä rahallisesti tuottoisalla tavalla.
RMI on kehittänyt aineistoja, joiden avulla alueellista kestävän talouden kehitystä voidaan edistää ruohonjuuritasolla.
1990-luvun lopulla RMI:stä pyrittiin tekemään yritysmäisempi laitos, joka kykenisi toimimaan myös ilman Lovinsia. Muutos oli vaikea. Sen aiheuttamat kustannukset veivät RMI:n tilin miinukselle vuosina 2001–2002. Muutoksesta aiheutui myös riitoja, joiden seurauksena Hunter Lovins erotettiin RMI:stä. Nykyään RMI:n toiminta on tasapainottunut, mutta Amory Lovinsin on sanottu olevan sen toiminnalle keskeisempi kuin koskaan.
Nykyään Instituutilla on ympäri maan noin 80–100 työntekijää.
RMI on 5 000 000 dollarin järjestö.
RMI:n yhteistyökumppaneina on ollut yli 80 yritystä Fortune 500:sta.
Sen asiakkaita ovat mm. Shell, Coca-Cola ja Texas Instruments, jotka maksavat konsultoinnista jopa $20 000 päivässä. Sen asiakkaita ovat myös Chevron, Pentagon, Oberlin College, Valkoinen talo, ja Sydneyn olympialaiset.
RMI:n hankkeisiin kuuluu mm. New Yorkin Condé Nast -rakennuksen hyväksi tehty työ, jonka ansiosta 40% kalliista LVI-laitteista voitiin poistaa.
Vuonna 2006 RMI lyöttäytyi yhteen Wal-Martin kanssa sen rekka-autojen energiatehokkuuden kohentamiseksi huolimatta Wal-Martin henkilöstöongelmista. Nyt Wal-Mart asentaa 6800:aan autoonsa RMI:n kehittämät järjestelmät, joiden avulla autot, jotka aiemmin kuluttivat 39.2 litraa sadalla kilometrillä, kuluttavat enää 13.1 – 14.7 l/100km ja säästävät Wal-Martille vuosittain n. 500 miljoonaa dollaria.
Lovins sanoo laskeneensa, että vuoteen 1995 mennessä RMI oli pienentänyt Yhdysvaltojen energialaskua 160 mrd. dollaria vuodessa.
RMI:n tehtävä on saattaa teoria käytäntöön ja tässä tarkoituksessa RMI synnyttää itsestään yrityksiä: Fiberforge myy hiilikuituosia autonvalmistajien alihankkijoille; Bright Automotive kehittää tekniikkaa ladattaviin hybridiautoihin, ja irtautunee RMIstä vuonna 2009.
RMI:llä on myös E SOURCE -niminen tytäryhtiö Coloradon Boulderissa. Siellä tutkitaan ja kehitetään uusien ja vanhojen rakennusten energiatehokkuutta. Työn tavoitteena ovat rakennukset, jotka tuottavat enemmän energiaa kuin käyttävät.
Lisäksi RMI:llä on haara Havaijilla.
Tähän mennessä spin off -yrityksiä on syntynyt neljä.
Amory Lovins toimi RMI:n toimitusjohtajana vuoteen 2007. Nykyään hän on instituutin päätutkija ja puheenjohtaja. RMI:n nykyinen toimitusjohtaja on Michael Potts.
Vuodesta 1990 lähtien Lovins on johtanut viisinkertaisesti nykyistä tehokkaamman auton kehitystyötä ja vetytalouteen siirtymisen strategian kehitystä. Lovins on komposiittimateriaaliyhtiö Fiberforgen puheenjohtaja.
Linkit

Rocky Mountain Institute
Viron malli

Viron mallilla tarkoitetaan (Suomessa) niitä talous- vero- ja kilpailuetuja, jotka ovat Virossa sijaitseville yrityksille edullisempia kuin Suomessa.
Yksi keskeisimmistä malleista liittyy osakeyhtiön voiton verotukseen. Virossa osakeyhtiön tilikauden voittoa ei veroteta. Veroa maksetaan ulosjaetusta osingosta.
Suomessa osakeyhtiö maksaa voitostaan veron, sekä tiettyjä poikkeuksia lukuun ottamatta myös osingosta maksetaan vero.
Näin ollen tehokkuusetu voidaan jäsentää osakeyhtiön voiton verottamisen osalta seuraavasti:
Viro: Voitto 100, yritykseen jää 100.
Suomi: Voitto 100, yritykseen jää 75,5.
Tilikauden kilpailuetu saadaan seuraavasti, mikäli oletetaan, että voitto jätetään yritykseen.
Virolaisen yrityksen kilpailuetu, verrattuna suomalaiseen on 100 / 75,5 = 1,324, eli 32 % , Virolaisen yrityksen kilpailuetu on 32 % suurempi kuin vastaavan suomalaisen.
Lisäksi Viron mallin kilpailuedut liittyvät mm. palkkauksen sivukustannuksiin, arvonlisäveroon jne.
Valve

Wikisanakirjassa on tähän liittyvä sananselitys: .
Valve tarkoittaa seuraavia:
valvetila
Kulttuuritalo Valve, Oulun kaupungin kulttuurikeskus
Valve Corporation, tietokonepelien kehittämiseen erikoistunut ohjelmistotalo
Henkilöt

Valve on seuraavien suomalaisten henkilöiden sukunimi:
Antti Valve (1887–1955), rehtori ja sanomalehtimies
Erkki Valve (1910–2001), yritysjohtaja, kauppaneuvos
Isela Valve (s. 1949), kirjastonhoitaja, lasten- ja nuortenkirjailija
Janne Valve (s. 1994), näyttelijä ja muusikko
Kaarlo Väinö Valve, (V. Arti, 1885–1963), musiikin sanoittaja, säveltäjä, kirjailija, lehtimies, kääntäjä ja keksijä
Kirsti Valve (s. 1967), näyttelijä
Leo Valve (1914–1952), shakkitehtävien laatija
Marjo Valve (1958–2022), elokuvaohjaaja, -käsikirjoittaja ja -leikkaaja
Marketta Valve (s. 1939), pianisti ja cembalisti
Paavo Valve (1922–2007), metsänhoitaja ja virkamies, metsäneuvos
Timo-Veikko Valve (s. 1982), sellisti
Väinö Valve (1895–1995), jääkärikenraali
Wille Valve (s. 1980), Ahvenanmaalla vaikuttava poliitikko.
Alli Paasikivi (os. Valve, 1879–1960), presidentti J. K. Paasikiven puoliso.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Valve”, voi hakea sivunnimihaulla, laajalla sivunnimihaulla tai tekstihaulla.
Valkeajärvi (Ilomantsi, Kelsimänjoen valuma-alue)

| Valkeajärvi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Karjala
Kunnat:  Ilomantsi
Koordinaatit:  62°52′31″N, 31°07′15″E
Vesistöalue ja valuma-alueen tietoja
Päävesistöalue:  Vuoksen vesistö (04)
Laskujoki:  Valkeajoki
Järvinumero:  04.923.1.012
Mittaustietoja
Pinnankorkeus:  157,4 m 
Rantaviiva:  19,15 km 
Pinta-ala:  1,56 km² 
Tilavuus:  0,00632 km³ 
Keskisyvyys:  4,1 m 
Suurin syvyys:  8,6 m 
Saaria:  14
:  Majasaari Talassaari
 fiValkeajärvi 
Valkeajärvi on useasta altaasta koostuva, rantaviivaltaan rikkonainen ja saariluvultaan runsas metsäjärvi Ilomantsissa Pohjois-Karjalan maakunnassa. Sen pinta-ala on 1,6 neliökilometriä. Etäisyys Joensuusta on 75 kilometriä itäkoilliseen.